મેષ : તા. 2 અને 3 દરમિયાન વધુ પડતા કામને ટાળવું અન્યથા શરીર પર કામનું ભારણ સ્વાસ્થ્ય સમસ્યાઓ સર્જી શકે છે. આપ આ સમય દરમિયાન શારીરિક અને માનસિક થાકનો અનુભવ કરશો. શરીરમાં નબળાઈ પણ આવી શકે છે. ખર્ચનું પ્રમાણ વધુ રહેશે. શેરબજારથી આર્થિક લાભ થાય. સંતાન પ્રાપ્તિ માટે સારો સમય છે. પારિવારિક વાતાવરણ આંનદમય રહે. નવા મહેમાનોનુ આગમન થાય. પરિવાર સાથે હરવા ફરવા માટેનો સારો સમય છે. આંખોનું ઓપરેશન સફળતાપૂર્વક થાય. તા. 4 અને 5ના રોજ આપના અટકેલા કાર્ય પૂર્ણ થશે. ધંધા-વ્યવસાયમાં આર્થિક લાભ થાય. આપના અટવાયેલનાણાં પાછા આવશે. આપ દ્વારા કરાયેલા રોકાણમાં સારામાં સારું વળતર મળશે. આપના પ્રેમસંબંધોમાં સફળતા મળશે. પ્રેમની અભિવ્યક્તિ માટે પણ આ સમય શુભ છે. તા. 6, 7 અને તા. 8 બપોર સુધીનો દિવસ અશાંતિ ભર્યો રહેશે. મનના વિચારોમાં ગુંચવાડો રહેશે. સ્પષ્ટ માર્ગ દેખાશે નહીં. વિવાહ પ્રંસંગે નિમિત્તે બહારગામ જવાના યોગ બને છે. સંબંધોમાં સુધારો થતો જણાશે. આર્થિક લાભ થશે. તા. 8 બપોર પછી આપના દરેક પ્રશ્નનું નિરાકરણ આવશે જેનાથી તમે રાહત અનુભવશો. મકાન-વાહનના રિનોવેશન માટેના ખર્ચાઓ વધી જશે. સંતાન વિશે ચિંતા વધી જશે. કોઇપણ બાબતમાં સમજી વિચારીને નિર્ણય લેવાથી ફાયદો થાય. મકાન વેચવાથી સારો આર્થિક લાભ થાય. વિદ્યાભ્યાસમાં સારી પ્રગતિ થાય.